El , ufisalmente Presidente de ła Repùblega Federałe del Braziłe , el ze el cao de Stato e el cao del goerno del Braziłe. El presidente el guida ła rama de l'ezecutiva del Goerno federałe e el ze el comandante in cao de łe Forse armae. El sistema presidensiałe ze sta istituio inte el 1889, dopo de ła proclamasion de ła repùblega avegnesta traerso un colpo de Stato miłitare contro l'inperator Piero II. Da chel momento, el Braziłe el ga avesto 6 costitusion, trè ditature e trè perìodi democràteghi. Inte i periodi democràteghi, el voto el ze senpre sta obligatòrio. La Costitusion braziłegna, insieme a vari emendaminti costitusionałi, ła stabiłise i recuizii, i poderi e łe responsabiłità del presidente, ła durada de l'incargo e el modo de elesion. Jair Bolsonaro el ze el 38º e atuale presidente. El ze entrà in cargo el 1º de zenaro 2019 dopo de łe Ełesion zenerałi in Braziłe del 2018.